Čo budete potrebovať?
- Meter
- Kolíky
- Povrázok
- Rýľ
- Lopatu
- Drevené kolíky
- Debniace dosky
- Kladivo
- Klince
- Kamenivo
- Valec/ vibračná doska
- Cement
- Vodu
- Miešačku
- Fúrik
- Hladidlo
Meranie
- Ako pri každom vašom projekte, aj tu platí, že základom vytúženého výsledku je správne meranie. Na pozemku si pomocou kolíkov a povrázku vytýčte, kadiaľ váš chodník povedie a aký bude široký.
- Pri meraní myslite na to, ako budete chodník využívať. V prípade, že budete chcieť po ňom prejsť napríklad s fúrikom, spravte ho dostatočne široký a priamy.
Výkop
- V tomto kroku sa trošku zapotíte. Čaká vás výkop do hĺbky približne 20 cm. Tu dbajte na to, aby ste sa držali v línii, ktorú ste si vyznačili povrázkom.
Debnenie
- Do zeme pribite drevené kolíky, ktoré budú slúžiť na to, aby držali debniace dosky na mieste. Dosky pomocou klincov pribite ku kolíkom. Na tomto kroku si dajte záležať a nikam sa neponáhľajte. Dôležité je, aby bolo debnenie kvalitne upevnené. Vo výsledku ovplyvňuje tvar chodníka.
Podklad
- Do výkopu nasypte približne 10-centimetrovú vrstvu kameniva.
- Tú následne utlačte valcom alebo vibračnou doskou. Ak nemáte valec ani vibračnú dosku, nie je problém si ju požičať z požičovne náradia.
Betónovanie
- V miešačke si pripravte zmes betónu.
Tip od nás: Ak nejde o veľký projekt, postačí vám aj fúrik a ručné miešanie betónu. Pri veľmi veľkých plochách si hotový betón môžete objednať.
- Ešte pred naliatím betónu môžete do výkopu vložiť kari rohož, ktorú zalejete.
- Vrstvu betónu zahlaďte do roviny tak, aby bol mierne nad úrovňou terénu a nechajte dôkladne vyschnúť.
- Už stačí len odstrániť debnenie a môžete sa smelo prechádzať po novom chodníku.
Páčil by sa vám betónový chodník v záhrade? Napíšte nám do komentárov, či by ste si trúfli na jeho realizáciu svojpomocne.
Mirka
Dostávaj najlepší obsah mailom
Nestíhaš všetko sledovať? Pošleme ti do schránky najčítanejší a najlepší obsah. Žiadny spam. Kedykoľvek sa môžeš z odberu odhlásiť.